সন্ত্রাসের বিশ্বকাপ হবে, হুমকি খলিস্তানি জঙ্গির

আমেদাবাদ: ক্রিকেট বিশ্বকাপের (ICC World Cup 2023) আগেই নাশকতার (Terror Attack) হুমকি। হুমকি দিল খলিস্তানি (Khalistan) জঙ্গি গুরপতওয়ান্ত সিং পান্নুন (Gurpatwant Singh Pannun)। ভারত-পাকিস্তান ম্যাচের (India-Pakistan Match) আগে এই হুমকিবার্তা ও হুমকি ফোনের জন্য পান্নুনের বিরুদ্ধে এফআইআর (FIR) করল পুলিশ। বেশ কিছু সামাজিক মাধ্যম এবং ফোন করে হুমকি দেওয়া হয়েছে বলে অভিযোগ। পান্নুন বহুদিন ধরেই কানাডায় (Canada) ডেরা বেঁধে আছে। সেখান থেকেই সংগঠন চালাচ্ছে সে। আমেদাবাদের (Ahmedabad) সাইবার অপরাধ দমন বিভাগের পুলিশ কর্তা জানান, আগে থেকে রেকর্ড করা একটি হুমকি বিভিন্ন সামাজিক মাধ্যমে ছড়িয়ে দেওয়া হয়েছে। সেকথা জানার পরেই পান্নুনের বিরুদ্ধে এফআইআর দায়ের করেছে পুলিশ।

ভিডিয়ো বার্তা ছাড়াও শহরের কিছু স্থানীয়ের কাছেও হুমকি ফোন এসেছে বলে পুলিশে অভিযোগ জমা পড়েছে। নিষিদ্ধ জঙ্গি সংগঠন শিখস ফর জাস্টিসের (SFJ) প্রতিষ্ঠাতা সদস্য পান্নুন হুমকি বার্তায় বলেছে, এবার ক্রিকেট বিশ্বকাপের সূচনা হবে না, এবার শুরু হবে বিশ্ব সন্ত্রাস কাপ। শহীদ হরদীপ সিং নিজ্জর (Hardeep Singh Nijjar) খুনের বদলা নিতে যাচ্ছি আমরা। পান্নুনের এই হুমকিকে মোটেই খাটো করে দেখছে না পুলিশ। কারণ, এই বার্তা আন্তর্জাতিক মহলেও যথেষ্ট চাঞ্চল্য ছড়িয়েছে।

আরও পড়ুন: ভারত-মার্কিন বৈঠকে উঠল না কানাডা প্রসঙ্গ

ভারত-পাকিস্তান ক্রিকেট ম্যাচ নিয়ে এমনিতেই উত্তেজনা থাকে। তার উপর আমেদাবাদে খেলা হওয়া নিয়ে উত্তেজনার বহর আরও বেড়ে রয়েছে। ফলে নিরাপত্তার কারণে পান্নুনের হুমকিকে গুরুত্ব দিয়ে দেখছে পুলিশ।

দেখুন আরও খবর